Glazbena legenda Pandit Bhajan Sopori

Glazbena legenda Pandit Bhajan Sopori
Glazbena legenda pandit Bhajan Sopori sam po sebi predstavlja cijelu jednu instituciju. Smatra se kulturnim mostom koji spaja državu Jammu i Kašmir s ostatkom Indije, a nazivaju ga “svecem santoora” i “kraljem struna”.
Živuća legenda i glazbeni genij Pandit Bhajan Sopori aktivan je u brojnim područjima djelovanja: on je izuzetni kompozitor i muzičar, kao i muzikolog, profesor, pisac, pjesnik i izuzetno ljudsko biće; on sam predstavlja čitavu jednu instituciju. Smatra se kulturnim mostom između države Jammu i Kašmir i ostalih dijelova Indije i nazivaju ga “svecem santoora” i “kraljem struna”.
Rođen je u Sringaru (Kašmir) u obitelji glazbenika, čuvene 300 godina stare kašmirske loze ‘Sufiana Gharana’ – vodeće u izvođenju glazbe na santooru.
Panditji, legendarni maestro santoora i kompozitor, bio je pionir u uvođenju santoora kao kompletnog solo instrumenta. Ovaj samozatajni i nepretenciozni majstor dospio je veoma daleko od vremena kad je stvorio povijest time što je bio prvi čovjek koji je svirao indijsku klasičnu glazbu na santooru na koncertima ranih pedesetih godina prošlog stoljeća. Tijekom šest desetljeća posvećenog rada istraživao je različite dimenzije santoora kao instrumenta, stvorivši brojne revolucionarne inovacije, a zaslužan je i za uvođenje tradicije ‘Sopori Baaj’, sistematičnog stila sviranja klasičnog santoora.
Pandit Bhajan Sopori je izuetno učena osoba: ima dva magisterija iz oblasti indijske klasične glazbe specijaliziravši se za sitar i za santoor, kao i magisterij iz engleske književnosti. Studirao je i zapadnjačku klasičnu glazbu na Univerzitetu Washington u St. Louisu (Missouri), u SAD-u.
Ovaj umjetnik sjedinjuje u sebi duboko poznavanje muzike i muzikologije, a bavio se opsežno istraživanjima u oblasti zvuka i terapije zvukom. Komponirao je i glazbu za filmove, reklame, dokumentarne filmove, TV serije, opere, korale itd. On je jedini klasični glazbenik u zemlji koji je komponirao glazbu za preko 5000 pjesama na gotovo svim jezicima u Indiji kao i na raznim stranim jezicima. Komponirao je razne indijske patriotske pjesme koje su predstavljale remek djela i postale glazbeni hitovi u zemlji. Njegove kompozicije nose izraziti pečat njegove virtuoznosti i erudicije, a izvode ih brojni eminentni klasični glazbenici kao i popularni play-back pjevači u zemlji. On je također komponirao tri nove rage: Raga Laleshwari, Raga Patwanti,i Raga Nirmalranjani.
Ovaj mistični majstor glazbe koristio je svoj santoor i svoje kompozicije da naglasi koncept zajedništva i da njeguje jedinstvo promovirajući ideju nacionalnog jedinstva, humanizma i mira među običnim ljudima, posebno među mladima.
Za svoj ogromni doprinos, muzička legenda Pandit Bhajan Sopori dobio je brojne nacionalne i međunarodne nagrade, orden za životno djelo i brojne titule, uključujući prestižnu titulu Padmashri, te nagradu Akademije Sangeet Natak, državnu nagradu Jamme i Kašmira, počasnu nagradu Arapske Republike Egipat, Nacionalnu nagradu za izvrsnost, nagradu Delhi Ratan, Rajiv Gandhi Pratishta Samman, nagradu Akademije Delhi Telugu i Beenkar Samman, nagradu za Najboljeg građanina Indije, nagradu Baba Allauddin Khan, 19th Blockbuster Sur Aradhana Sangeet Ratan nagradu, nacionalnu nagradu Vlade države Madhya Pradesh, Nacionalnu Dogri nagradu, nagradu Punjab Sakha, Sangeet Kala Ratna Samman, Sangeet Vibhuti nagradu, te Raag Sagar, Shree Bhatt Kirti nagradu i mnoge druge.
|